Ján Šimulčík

Ing. PhDr. Ján Šimulčík, PhD. (* 1970, Šaľa) je slovenský historik a publicista.

 Životopis 
V rokoch 19881993 vyštudoval bioinžinierstvo na Chemickotechnologickej fakulte Slovenskej technickej univerzity v Bratislave. V rokoch 19931994 absolvoval študijné pobyty v Rakúsku a v Spojenom kráľovstve. V roku 2001 ukončil diaľkové magisterské štúdium v odbore učiteľstvo všeobecnovzdelávacích predmetov na CMBF Univerzity Komenského v Bratislave. Na Katedre slovenských dejín Filozofickej fakulty Univerzity Komenského v Bratislave v roku 2003 vykonal rigoróznu skúšku v odbore história a následne v roku 2012 absolvoval doktorandské štúdium, odbor slovenské dejiny.Ján Šimulčík. In: 

Vo svojej vedeckej tvorbe sa venuje problematike prenasledovania veriacich v období komunizmu a téme tajnej cirkvi v odpore proti komunistickému režimu.

 Dielo 
 Svetlo z podzemia,Svetlo z podzemia Z kroniky katolíckeho samizdatu 1969 – 1989, 276 strán, VMV, 1997
 Čas svitania,Čas svitania Sviečková manifestácia – 25. marec 1988, 275 strán, VMV, 1998, 2003 (druhé vydanie), 2018 (tretie vydanie)
 Katolícka cirkev a nežná revolúcia 1989,Katolícka cirkev a nežná revolúcia 1989 90 strán, VMV, 1999
 Zápas o nádej,Zápas o nádej Z kroniky tajných kňazov 1969 – 1989, 216 strán, VMV, 2000
 Zápas o svedomie,Zápas o svedomie Hladovka študentov bohosloveckej fakulty v roku 1980, 134 strán, VMV, 2001
 Združenie katolíckych duchovných Pacem in terris,Združenie katolíckych duchovných Pacem in terris Výber zo samizdatových dokumentov 1969 – 1989, 165 strán, VMV, 2002
 Dokumenty doby 1990 – 2000,Dokumenty doby 1990 – 2000 200 strán, VMV, 2002
 Čas odvahy,Čas odvahy Najväčšia podpisová akcia za náboženskú slobodu – 500 000 občanov ČSSR, 332 strán, ÚPN, 2017
 Éra samizdatu,Éra samizdatu Spoločenstvo Fatima a samizdat v rokoch 1974 – 1989, 312/336 strán, ÚPN, 2019/2021 (druhé doplnené vydanie)
 Generácia nádeje,Generácia nádeje Malé kresťanské spoločenstvá 1969 - 1989, 216 strán, ÚPN, 2021
 Svedectvá doby I.,Svedectvá doby I Tajná cirkev 1969 – 1989, 328 strán, ÚPN, 2023

Publikoval tiež niekoľko vedeckých štúdií a popularizačných článkov o pôsobení tajnej cirkvi na Slovensku (napríklad: Tajná cirkev v roku 1989; 291 284 odvážnych. Podpisová akcia za náboženskú slobodu v Československu v roku 1988; Pozvanie Silvestra Krčméryho na synodu v roku 1987; Sviečková manifestácia a Štátna bezpečnosť a iné).

Na jeho podnet bolo v obci Šintava v roku 2014 zriadené námestie a aj pamätník, ktoré boli venované osobnostiam protikomunistického odboja a katolíckeho disentu Silvestrovi Krčmérymu a Vladimírovi Juklovi.

V roku 2014 získal cenu Ústavu pamäti národa za prínos pre zachovanie pamäti národa.

Bol iniciátorom neoficiálneho Dňa samizdatu (12. október), ktorý bol pripomenutý stretnutiami disidentov – vydavateľov samizdatov v Prahe (2016) a v Bratislave (2017 - 2020). Národná rada SR schválila zákonom č. 325/2020 12. október – Deň samizdatu za pamätný deň Slovenskej republiky.

V roku 2018 mu Trnavský samosprávny kraj udelil ocenenie za jeho vedeckú a publicistickú činnosť.

Autorsky sa podieľal na vybudovaní Edukačnej kocky – pamätníka obetiam totalitného komunistického režimu, ktorá bola odhalená v Šintave pri príležitosti 30. výročia Nežnej revolúcie.

Kniha Zápas o svedomie sa stala jednou z predlôh oceňovaného filmu Služobníci (2020). 

V roku 2021 spoluotváral Múzeum obetí komunizmu Múzeum obetí komunizmu v Košiciach Príhovory - 2. Ján Šimulčík (Program otvorenia Múzea obetí komunizmu).

Zároveň je zakladateľ webových portálov venujúcich sa udalostiam z novodobej histórie:

 svieckovamanifestacia.sk – stránka venovaná 25. marcu - pamätnému dňu SR, informácie o udalosti

 samizdat.sk. – stránka venovaná 12. októbru - pamätnému dňu SR, reprodukcia slovenských samizdatov, ktoré sú zapísané v UNESCO – Pamäť sveta Czech Republic - Libri Prohibiti: Collection of periodicals of Czech and Slovak Samizdat in the years 1948-1989

Od roku 2014 je poslancom obecného zastupiteľstva v Šintave. S manželkou Jarkou vychovávajú štyri deti.

 Poznámky 

 Referencie 

 Externé odkazy 
 Diela Jána Šimulčíka v súbornom katalógu Slovenskej národnej knižnice
 Ján Šimulčík – články autora v denníku Postoj
 svieckovamanifestacia.sk  – portál, venovaný Sviečkovej manifestácii
 samizdat.sk – portál, venovaný slovenským samizdatom

Kategória:Slovenskí historici
Kategória:Slovenskí publicisti
Kategória:Slovenskí spisovatelia
Kategória:Absolventi Fakulty chemickej a potravinárskej technológie Slovenskej technickej univerzity v Bratislave
Kategória:Absolventi Rímskokatolíckej cyrilometodskej bohosloveckej fakulty Univerzity Komenského v Bratislave
Kategória:Absolventi Filozofickej fakulty Univerzity Komenského v Bratislave
Kategória:Osobnosti zo Šale